區星

區星，係東漢末年喺而家湖南長沙一帶嘅民變首領。

東漢末年嘅局勢好亂，其中喺荊州南部嘅長沙郡有民變。漢靈帝中平四年，區星喺長沙自稱做將軍，帶住萬餘人圍攻啲城邑，同時喺零陵、桂陽亦有周朝、郭石帶頭嘅民變同區星呼應。於是朝廷派孫堅做長沙太守，佢到咗長沙郡後親自率領將士，任用良吏，令郡內啲人震服，之後用咗一個月左右嘅時間，攻破咗區星嘅叛亂，之後仲越境討伐零陵、桂陽嘅叛亂，於是漢朝封孫堅做烏程侯。

參攷資料 

類:三國人